
     REPUBLIKA HRVATSKA
     TRGOVAČKI SUD U OSIJEKU



U    I M E   R E P U B L I K E   H R V A T S K E
R J E Š E N J E


	Trgovački sud u Osijeku, po sucu Jadranki Herman, kao stečajnom sucu, povodom prijedloga FINANCIJSKE AGENCIJE  Regionalni centar Osijek, Lorenza Jagera 3, za otvaranje stečajnog  postupka nad dužnikom AGROPLUS d.o.o. za proizvodnju, preradu i otkup voća i povrća, u stečaju, Donji Miholjac, Industrijska zona Janjevci 6, MBS 030084910, OIB 07350499058, dana 20. studenog 2018., 


r i j e š i o   j e


Odbacuje se prijedlog FINE Regionalni centar Osijek od 19. siječnja 2018., za otvaranje  stečajnog postupka nad dužnikom AGROPLUS d.o.o. za proizvodnju, preradu i otkup voća i povrća, u stečaju, Donji Miholjac, Industrijska zona Janjevci 6, MBS 030084910, OIB 07350499058.


Obrazloženje


Podnositelj prijedloga FINA Regionalni centar Osijek, podnio je ovom sudu dana 19. siječnja 2018.  godine prijedlog za otvaranje  stečajnog postupka nad dužnikom AGROPLUS d.o.o. za proizvodnju, preradu i otkup voća i povrća, u stečaju, Donji Miholjac, Industrijska zona Janjevci 6, MBS 030084910, OIB 07350499058.

Uvidom u stečajni upisnik Trgovačkog suda u Osijeku utvrđeno je da se kod ovog suda pod poslovnim brojem St-7/18 vodi postupak za otvaranje stečaja nad dužnikom AGROPLUS d.o.o. za proizvodnju, preradu i otkup voća i povrća, u stečaju, Donji Miholjac, Industrijska zona Janjevci 6, MBS 030084910, OIB 07350499058, po prijedlogu dužnika AGROPLUS d.o.o. Donji Miholjac, koji prijedlog je podnesen 2. siječnja 2018. godine.  

Uvidom u predmet koji se kod ovog suda vodi pod poslovnim brojem St-7/18    utvrđeno je da je rješenjem ovog suda poslovni broj St-7/18-11 od 2. ožujka 2018. godine  godine otvoren  stečajni postupak nad dužnikom AGROPLUS d.o.o. za proizvodnju, preradu i otkup voća i povrća Donji Miholjac, Industrijska zona Janjevci 6. Istim rješenjem imenovan je stečajni upravitelj u osobi Zorana Subotić odvjetnika iz Belog Manastira. 

Slijedom navedenog valjalo je riješiti kao u izreci ovog rješenja, ovo stoga, što je stečajni postupak postupak generalne ovrhe koji se vodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 


U Osijeku 20. studeni 2018.   


Zapisničar
Maja Kocijan
                                                                                                       STEČAJNI SUDAC
          									Jadranka Herman



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. Predlagatelj – FINA RC Osijek
2. Dužnik – po stečajnom upravitelju  Zoranu Subotić
3. e-oglasna ploča suda
4. RNDN – odbacivanjem
5. kal. 20/12

